**AVISO DE PRIVACIDAD**

**YAPEP+TITAH+AWARIENI KEPA+ 'AXAPATE M+TI'+WIYARIEKA**

Universidad de Guadalajara (UdeG), kiya manuwetsie Avenida Juárez 976, kiekari hix+apa, código postal 44100, 'ena Yetapa, Jalisco, ka'atinah+aweni tita xapate mem+te'anupine kweriwa m+ti'anene p+tih+k+t+ni maxaxatsiwa artículos 3 tsie, meukunuiwa IX tsiere X LPDPPSOEJM xapatsie titewakame; 21 tsie mayemie LTAIPEJM xapatsie titewakame; tsiere maxaxatsiwa huta tewiyari heimana 'atahaika tsiere huta tewiyari heimana 'atanauka xapate kem+reuku'utsiekatsie m+tikuxata, kem+reuku'ut+tsie tamamata heimana 'ataxewi tsiere tamamata heimana 'atahuta tsiere huta tewiyari heimana tamamata heimana 'atahaika xapate h+rikatsie m+tikuxata tsiere nait+ xapate m+rexeiya tewi matiwat+ yat+ni matiwawet+, tsiere nait+ te+teri memeuyuxe+rie wahetsie mieme.

M+k+ waxapatetsie katiniuta'uximayatsieweni tsiere xeik+a yuxewimek+ tsiere xeik+a titayarik+ m+tiyetuiya, m+pa+ meteheikuxeiyat+ kemayataine m+tiwapit+atsie artículos xewí, 'auxuwi tsiere 'ataxewí mayemietsie Ley Orgánica, pa+na artículos huta tsiere haika mayemietsie Estatuto General, m+k+ xapate kaniti'ut+ani UdeG, pa+na tsiere, parewiya titatsie mem+te'uximaya m+k+ m+tiyetuiwanik+ kepa+ m+tiwapit+a tsiere tita waheima m+tinua 'ik+ UdeG wahetsie mieme tsiere katini'utsiekam+k+ tsiere m+k+ m+tih+rieka.

Xeipak+ta, pep+ramaika m+pa+ m+tiy+anenitsie, kehaku'anekaku tsiere reunierekaku kemayetait+ka artículos 15, meukunuiwa X tsiere haika tewiyari heimana tamamata heimana 'auxuwi LPDPPSOEJM xapatsie, pa+na tsiere artículo xei tewiyari huta xapatsie LTAIPEJM, 'axapate m+ti'ahetsiemieme kaniy+weni manutuiyani yat+ni m+yetuiyani wana memahane wahets+a (terceros) tsepa yakaramaikaku kutsikame 'ik+ xapate m+tikweriwa'anetsie, pa+na ta, me'ayuku'eniet+ 'ik+tsie artículo xei tewiyari heimana haika, hetsiena meukunuiwa huta tsiere haika m+k+tsie Ley, kutsikame m+k+ xapate m+tikweriwa'anene kanikah+ka yam+ramaika kem+tikumay+iwa, kem+rayuweiya, kem+tikupatsiwa tsiere kiewa manutuiwa 'ik+ xapateya m+tikweriwa'anene.

Pa+na tsiere, kaniy+weni pemitawauni pem+tixeiya, yapem+tay+ni, mana pem+tiuti'at+ani yat+ni pem+ta'imani 'axapate UdeG muyekate may+itarik+, 'ik+tsie matsakapit+a kepem+tiyurieni Derechos ARCO tsie kaniereme, kepa+ m+reukuxeiyarie artículos 45 'ut+'at+ 59 mayehu LPDPPSOEJM xapatsie. 'Ek+ pep+y+we 'iwaurika pemayeh+niya Derechos ARCO pemikah+ pemaye'at+anik+ 'ik+tsie peheuhame: http://transparencia.udg.mx/solicitud-proteccion.

M+k+tsie tsiere, 'ek+ pep+y+we pema'imawani 'axapate m+tikumay+iwani kem+reunieretsie tsiere m+ranutuiwanitsie 'ek+ yapem+ra'eriwani meuyuyeh+watsie, matsipa+, 'axapate kuxi katikumay+iwawekaku. 'Ek+ pepeixeiya 'auxuwime tukari ti'uyuti'uximayatatsie m+pa+ UdeG pem+rah+awenik+, x+ka yapa+memetsie tukari m+pa+ pekatiuyurieni, m+tiyeyani pekaniy+weni m+pa+ pem+tiuyurieni tsepa kepauka Derechos ARCO tsie pekanieret+.

Xa+tsie ta te'uti'eriet+, tematenah+aweni tixa+t+k+ m+k+ UdeG xapate m+karanupine yat+ni m+katiwaune 'ik+ m+tikweriwa'anene yat+ni xapate m+rayehu Internet titewakametsie tsiere niuki k+mana y+weme mikaxeiya kem+'ane m+rapinit+ni.

'Ik+ 'utsika kepem+titah+awarieni 'axapate kem+reukuh+rieka m+tiupatsieni kaniy+weni yat+ni m+waparieni xapate tihehekwat+ m+ranutahakek+ tsiere xapate m+tipatsiwak+ tsiere kem+tiwapit+ak+ xapatsie UdeG, m+k+ yuniuki kaniyEtuaka yam+tiwarah+aweni 'ik+tsie mieme kanayemieni 'ik+tsie <http://www.transparencia.udg.mx/aviso-confidencialidad>, pa+na tsiere, pekaniy+weni pemitiwauni 'ik+ xapa titewat+ Yapep+titah+awarieni Kepa+ 'Axapate M+ti'+wiyarieka Reunaimimek+ (Aviso de Privacidad Integral) 'ik+tsie pem+reu'ut+ani <http://transparencia.udg.mx/aviso-confidencialidad-integral>